Presuda Općeg suda od 2. travnja 2020. – Hansol Paper protiv Komisije
(predmet T-383/17)1
(„Damping – Uvoz određenog laganog termalnog papira podrijetlom iz Južne Koreje – Konačna antidampinška pristojba – Izračun dampinške marže – Izračun marže štete –Utvrđivanje štete”)
Jezik postupka: engleski
Stranke
Tužitelj: Hansol Paper Co. Ltd (Seul, Južna Koreja) (zastupnici: J.-F. Bellis i B. Servais, odvjetnici)
Tuženik: Europska komisija (zastupnici: A. Demeneix, M. França i N. Kuplewatzky, agenti)
Intervenijent u potporu tuženiku: European Thermal Paper Association (ETPA) (Zürich, Švicarska) (zastupnici: H. Hobbelen, J. Rivas Andrés i B. Vleeshouwers, odvjetnici)
Predmet
Zahtjev na temelju članka 263. UFEU-a za poništenje Provedbene uredbe Komisije (EU) 2017/763 od 2. svibnja 2017. o uvođenju konačne antidampinške pristojbe i konačnoj naplati privremene pristojbe uvedene na uvoz određenog laganog termalnog papira podrijetlom iz Republike Koreje (SL 2017., L 114, str. 3.), u dijelu u kojem se odnosi na tužitelja.
Izreka
Dokument iz priloga A.32 tužbi izdvaja se iz spisa.
Provedbena uredba Komisije (EU) 2017/763 od 2. svibnja 2017. o uvođenju konačne antidampinške pristojbe i konačnoj naplati privremene pristojbe uvedene na uvoz određenog laganog termalnog papira podrijetlom iz Republike Koreje poništava se u dijelu u kojem se odnosi na Hansol Paper Co. Ltd.
Europska komisija će, osim vlastitih, snositi i troškove društva Hansol Paper.
European Thermal Paper Association (ETPA) snosit će vlastite troškove.
____________
1     SL C 269, 14. 8. 2017.